Theodore Abel

Theodore Abel (* 24. november 1896, Lodž, Poľsko – † 23. marec 1988, Albuquerque, Nové Mexiko, USA) bol americký sociológ poľského pôvodu.

Životopis 
Študoval sociológiu na Columbia University, kde v roku 1929 zložil doktorát. Potom vyučoval na niekoľkých amerických univerzitách. Jeho hlavným vedeckým zameraním bola sociológia nemeckého národného socializmu, sociológia koncentračných táborov, sociologické teórie a metódy kritiky.

Počas výskumného pobytu v Nemecku vypísal v spolupráci s nacistickou stranou súťaž, aby získal príbehy nacistov, ktorí vstúpili do NSDAP pred rokom 1933. Zozbieral 683 životopisov, ktoré tvoria základ jeho diela "Why Hitler came into power".

Dielo (výber) 
Why Hitler came into power: An answer based on the original life stories of six hundred of his followers, 1938.
The Nazi Movement, 1965.
The foundation of sociological theory, 1970.

Literatúra 
 Helmut Schoeck, Abel Theodore, v: Wilhelm Bernsdorf/Horst Knospe: Internationales Soziologenlexikon, sv. 2, Enke, Stuttgart ²1984, S. 2.

Referencie

Zdroj 
 

Sociológovia USA
Osobnosti z Lodže
Osobnosti USA poľského pôvodu
Absolventi Kolumbijskej univerzity